[{"text_idx": "#000001", "text": "Riigieelarve toob avalikku sektorisse palgakasvu"}, {"text_idx": "#000002", "text": "Riigikogu o\u0308o\u0308istungite ja Keskerakonna kiusule vaatamata kavandab Riigikogu selle na\u0308dala kolmapa\u0308eval riigieelarve kolmandat lugemist ja vastuvo\u0303tmist seadusena. Uus eelarve toob palgakasvu politseinikele, pa\u0308a\u0308steto\u0308o\u0308tajatele, o\u0303petajatele ja paljudele teistele riigieelarvest palka saavatele to\u0308o\u0308tajatele. See on esmakordne tuntav palgato\u0303us majanduskriisist va\u0308ljunud riigi rahaliste vo\u0303imaluste kitsastele oludele vaatamata."}, {"text_idx": "#000003", "text": "Kui eelarvekava annab ministeeriumidele palkadeks vahendeid lo\u0303ppeva aastaga vo\u0303rreldes 4,4% rohkem, siis rahandusministeeriumi kokkuvo\u0303tvad andmed na\u0308itavad, et palgavahendid suurenevad isegi rohkem kui 5% ja mitmetes ministeeriumides veelgi enam. Ministeeriumid ja riigiasutused on kavandamas palgasu\u0308steemide ja to\u0308o\u0308 u\u0308mberkorraldusi, mis vo\u0303imaldavad lisaks riigieelarvest juurde lisatavale vo\u0303tta kasutusele ka to\u0308o\u0308 efektiivsemaks muutmise tulemusel vabanevaid vahendeid."}, {"text_idx": "#000004", "text": "Maksu- ja Tolliamet na\u0308iteks korrastas hiljuti asutuse juhtimismudelit, kaotades a\u0308ra regionaalse tasandi ja to\u0308o\u0308 u\u0308mberkorralduse tulemusel kadunud to\u0308o\u0308kohtade arvel tekkinud lisavahendid suunatakse palkade kasvuks."}, {"text_idx": "#000005", "text": "Palgasu\u0308steemi reformi ja tasustamispo\u0303himo\u0303tete muutmist kavandab teadaolevalt ka Politsei- ja Piirivalveamet. Vabanevate vahendite arvel saab tuntavamat palgakasvu kavandada eelko\u0303ige ko\u0303rgendatud riskiga to\u0308o\u0308d tegevatel politseiametnikel."}, {"text_idx": "#000006", "text": "O\u0303petajatele palgato\u0303usu vo\u0303imaldamiseks, mis on ilmselgelt u\u0308ks riigieelarve prioriteete, to\u0303stab riik kohalikele omavalitsustele antavas haridustoetuses o\u0303petajate palga toetust 11%. Kasvavad o\u0303petajate alampalgad ja ka\u0308esoleva aasta 793 euro suuruse keskmise palgaga vo\u0303rreldes to\u0303useb o\u0303petajate keskmine palk 860 euroni. Kogu vajalik raha ei tule ainult riigieelarvega eraldatavast lisarahast vaid osa tuleb haridustoetuse reservi palgavahenditesse suunamise arvel ja osa tuleb o\u0303petajate ta\u0308iendkoolitussu\u0308steemi u\u0308mberkorraldamise arvel."}, {"text_idx": "#000008", "text": "Eelarves kavandatud palgakasv peab olema ta\u0308pselt suunatud ja vo\u0303imaldama samaaegselt lahendada ka varasematel aastatel tekkinud ebako\u0303lad, kus na\u0308iteks erinevate ministeeriumide sarnast to\u0308o\u0308d tegevatel ametnikel on po\u0303hjendamatult suured palgaerinevused. Normaalseks ei saa pidada ka sellist olukorda, kus riigiasutuste tugifunktsioonide palkadele, nagu IT ja finantsteenistus, on palgaturul tugevam surve kui po\u0303hivaldkondadele, na\u0308iteks kultuuril ja haridusel.\nAvaliku sektori palgakasvuga koos peab kasvama ka to\u0308o\u0308 tulemuslikkus. Kui sellega kaasneb ka u\u0308leliigse bu\u0308rokraatia va\u0308henemine ja suureneb avaliku sektori poolt pakutavate teenuste kvaliteet, siis vo\u0303ime ta\u0308iendavate vahendite eraldamise palgakasvuks lugeda igati po\u0303hjendatuks."}, {"text_idx": "#000011", "text": "This site uses Akismet to reduce spam. Learn how your comment data is processed."}]